钦定古今图书集成/理学汇编/经籍典/第139卷 > 《汉韩婴诗外传三》 > 《泂酌》
## 钦定古今图书集成/理学汇编/经籍典/第139卷 > 《汉韩婴诗外传三》 > 《泂酌》

子贱治单父，其民附。孔子曰：“告丘之所以治之者。”对
曰：“不齐时发仓廪，振困穷，补不足。”孔子曰：“是小人附
耳，未也。”对曰：“赏有能，招贤才，退不肖。”孔子曰：“是士附
耳，未也。”对曰：“所父事者三人，所兄事者五人，所友者
十有二人，所师者一人。”孔子曰：“所父事者三人，所兄
事者五人，足以教弟矣；所友者十有二人，足以祛壅”
蔽矣。所师者一人，足以虑无失策，举无败功矣。惜乎
不齐为之大功，乃与尧舜参矣。《诗》曰：“恺悌君子，民之
父母。”子贱，其似之矣。